EkBass/fiwiki-20250220-pages-articles huggingface dataset:
Evanilson

Francisco Evanilson de Lima Barbosa eli Evanilson (s. 6. lokakuuta 1999 Fortaleza) on brasilialainen jalkapalloilija, pelipaikaltaan keskushyökkääjä. Hän edustaa Englannin Valioliigassa pelaavaa Bournemouthia. Evanilson pelasi Fluminensen juniorijoukkueissa. Ensiesiintymisensä seuran edustusjoukkueessa hän teki vaihtopelaajana Rio de Janeiron osavaltiosarjan ottelussa Boavistaa vastaan tammikuussa 2018. Hän siirtyi kuukautta myöhemmin lainasopimuksella Slovakian toisella sarjatasolla pelanneeseen Šamoríniin. Hän pelasi kesäkuun loppuun mennessä kuusi 2. Ligan ottelua ja teki kolme maalia. Ensimmäisen ottelunsa Brasilian Serie A:ssa hän pelasi São Pauloa vastaan marraskuussa 2019. Hän pelasi vielä kaksi Brasilian pääsarjaottelua ja teki kaksi maalia ennen kuin hänet myytiin Tombenseen. Hänet lainattiin muutamaa päivää myöhemmin takaisin Fluminenseen, jossa hän pelasi kuusi Serie A:n ottelua, joissa teki kaksi maalia sekä kymmenen Rion osavaltiosarjan ottelua, joissa viimeisteli viisi maalia. Copa Sudamericanassa hän pelasi kaksi ottelua ja teki yhden maalin. Evanilson siirtyi portugalilaiseen FC Portoon hieman yli 12 miljoonan euron siirtosummalla syyskuussa 2020. Hän pelasi neljän kauden aikana 96 Primeira Ligan ottelua, joissa hän teki 37 ja syötti 14 maalia. Hän voitti Portugalin-mestaruuden kaudella 2021–2022, Portugalin cupin 2022, 2023 ja 2024, Portugalin liigacupin 2023 sekä Portugalin supercupin 2022. Hän oli Portugalin cupin paras maalintekijä tehtyään seitsemän maalia 2022 ja kahdeksan maalia 2024. Mestarien liigassa hän pelasi Portossa 24 ottelua, joissa hän viimeisteli viisi maalia ja antoi kolme maalisyöttöä. Eurooppa- liigassa hän pelasi neljä ottelua. Evanilson siirtyi Englannin Valioliigassa pelaavaan Bournemouthiin 37 miljoonan euron siirtosummalla elokuussa 2024. Hän on joulupäivään 2024 mennessä pelannut 16 valioliigaottelua ja tehnyt neljä maalia. Evanilson pelasi kaksi ottelua Brasilian alle 23-vuotiaiden maajoukkueessa vuonna 2020. Ensimmäisen ottelunsa Brasilian jalkapallomaajoukkueessa hän pelasi maaottelussa Meksikoa vastaan kesäkuussa 2024. Saamana kesänä pelatussa Copa Américassa hän pelasi viimeiset minuutit puolivälierässä Uruguayta vastaan. == Lähteet == Luokka:Brasilialaiset jalkapalloilijat Luokka:Vuonna 1999 syntyneet Luokka:Elävät henkilöt
Barsebäck

Barsebäck on taajama Kävlingen kunnassa Skånen läänissä samannimisessä historiallisessa maakunnassa Ruotsissa. Taajamassa oli vuoden 2023 lopussa 987 asukasta. ==Katso myös== * Barsebäckin ydinvoimalaitos * Barsebäckin linna ==Lähteet== ==Aiheesta muualla== Luokka:Kävlingen kunta Luokka:Ruotsin taajamat
Barsebäckshamn

Barsebäckshamn on taajama Kävlingen kunnassa Skånen läänissä samannimisessä historiallisessa maakunnassa Ruotsissa. Taajamassa oli vuoden 2023 lopussa 486 asukasta. ==Lähteet== ==Aiheesta muualla== Luokka:Kävlingen kunta Luokka:Ruotsin taajamat
Lilla Harrie

Lilla Harrie on taajama Kävlingen kunnassa Skånen läänissä samannimisessä historiallisessa maakunnassa Ruotsissa. Taajamassa oli vuoden 2023 lopussa 394 asukasta. ==Lähteet== ==Aiheesta muualla== Luokka:Kävlingen kunta Luokka:Ruotsin taajamat
Västra Karaby

Västra Karaby on taajama Kävlingen kunnassa Skånen läänissä samannimisessä historiallisessa maakunnassa Ruotsissa. Taajamassa oli vuoden 2023 lopussa 265 asukasta. ==Lähteet== ==Aiheesta muualla== Luokka:Kävlingen kunta Luokka:Ruotsin taajamat
Humpata

Humpata on kunta Huílan maakunnan eteläosassa Angolassa. Sen naapurikuntia ovat Lubango, Chibia, Virei ja Bibala.Municipality of Humpata Visite Huila, viitattu 25.12.2024 Humpatan väkiluku on 89 144\. Väestö koostuu suurimmilta osin nyanekan puhujista, ja heimoista ovamwilojen osuus väestöstä on erityisen suuri. Humpatan elinkeinorakenteessa painottuu vahvasti maatalous. Tammikuussa 2024 Humpatan uutisoitiin olleen Angolan kunnista edellisen vuoden suurin trooppisten hedelmien tuottaja.Tatiana Costa, Humpata is the largest producer of tropical fruits in the country. Municipality harvested 1300 tons last year Ver Angola 17.1.2024, viitattu 25.12.2024 Humpata sijaitsee 1 937 korkeudessa merenpinnasta. == Lähteet == Luokka:Angolan maantiede
Apsa Lauttajärvi

Apsa Lauttajärvi (15. marraskuuta 1875 Orivesi – 16. kesäkuuta 1930 Mehiläisen sairaala, Helsinki ) oli suomalainen opettaja, toimittaja ja maanviljelijä.Maanviljelijä Apsa Lauttajärvi, Aamulehti, 18.06.1930, nro 161, s. 3, Kansalliskirjaston digitaaliset aineistot. Viitattu 25.12.2024Apsa Lauttajärvi 50-vuotias, Aamulehti, 15.11.1925, nro 264, s. 7, Kansalliskirjaston digitaaliset aineistot. Viitattu 25.12.2024 Oriveden Enokunnassa Ylä-Lauttajärven talossa syntynyt Apsa Lauttajärvi kävi Tampereen kauppakoulun ja suoritti itseopiskelujen perusteella kansakoulunopettajatutkinnon Rauman seminaarissa. Hän oli sitten toistakymmentä vuotta opettajana, aluksi Etelä-Pohjanmaalla ja sittemmin Korkeakosken sekä Oriveden kirkonkylän kouluissa. Apsa Lauttajärvi kuului Oriveden kunnanvaltuustoon sekä verotus- y.m. kunnan lautakuntiin sekä kirkkovaltuustoon. Hän toimi myös pitkät ajat kihlakunnan lautamiehenä. Kotitalonsa isäntänä lähes kolmenkymmenen vuoden ajan työskennellessään Apsa Lauttajärvi laajensi huomattavasti viljelyksiä sekä uusi tilan rakennukset kauttaaltaan. Apsa Lauttajärvi toimi myös lehtien avustajana kirjoittaen muun muassa Aamulehteen. Hän kuului lisäksi 1926-1930 ilmestyneen Oriveden Sanomat- paikallislehden toimitukseen.Kansalliskirjasto : Oriveden sanomat : Oriveden, Eräjärven ja Längelmäen uutis- ja ilmoituslehtiOriveden Sanomien toimitus, Oriveden Sanomat, 01.01.1927, nro 1, s. 1, Kansalliskirjaston digitaaliset aineistot. Viitattu 25.12.2024 Apsa Lauttajärven veljiä olivat kansanedustaja Josua Järvinen, ent. Lauttajärvi ja opettaja ja kotiseuturunoilija Väinämö Lauttajärvi.Anne Kotipuro : Lauttajärven kolme opettajaveljestä ehtivät moneen – kansanedustajaksi, lehteä perustamaan ja kolmas rakensi koulunkin itse, Oriveden Sanomat 7.´7.2022 (Tilaajille) == Lähteet == == Aiheesta muualla == Apsa Lauttajärven lehtiartikkeleita: * Joulukirkossa, kun kymmenen vuotta oli kulunut, Aamulehti, 24.12.1924, nro 298, s. 8, Kansalliskirjaston digitaaliset aineistot * Maamiehen työt ja työpäivä Orivedellä v. 1860 seuduissa, syystalvesta syystalveen I. Ainehistoa rehtori K. V. Kaukovallan tekeillä olevaa Hämeen läänin historiaa varten, Aamulehti, 14.12.1929, nro 341, s. 16, Kansalliskirjaston digitaaliset aineistot * Maamiehen työt ja työpäivä Orivedellä v. 1860 seuduissa, syystalvesta syystalveen II, Ainehistoa rehtori K. V. Kaukovallan tekeillä olevaa Hämeen läänin historiaa varten, Aamulehti, 22.12.1929, nro 349, s. 13, Kansalliskirjaston digitaaliset aineistot * Maamiehen työt ja työpäivä Orivedellä v. 1860 seuduissa, syystalvesta syystalveen III. Ainehistoa rehtori K. V. Kaukovallan tekeillä olevaa Hämeen läänin historiaa varten, Aamulehti, 24.12.1929, nro 351, s. 10, Kansalliskirjaston digitaaliset aineistot * Vörssi-Heikin joulu, Aamulehti, 21.12.1930, nro 344, s. 24, Kansalliskirjaston digitaaliset aineistot Luokka:Suomalaiset opettajat Luokka:Suomalaiset toimittajat Luokka:Suomalaiset maanviljelijät Luokka:Oriveden kaupunginvaltuutetut Luokka:Vuonna 1875 syntyneet Luokka:Vuonna 1932 kuolleet
Järavallen

Järavallen on Skånen läänin lounaisrannikolla Ruotsissa sijaitseva Itämeren Litorinavaiheen aikana noin 9 800–3 000 vuotta sitten muodostunut entinen rantavalli, joka kulkee noin viisi metriä nykyisen merenpinnan yläpuolella ja on paikoitellen jopa sata metriä leveä. Hiekasta ja sorasta koostuva Järavallen oli aikoinaan tärkeä kulkuväylä muutoin savisella alueella. ==Lähteet== ==Aiheesta muualla== Luokka:Ruotsin pinnanmuodot Luokka:Skånen lääni
Järavallen (taajama)

Järavallen on taajama Kävlingen kunnassa Skånen läänissä samannimisessä historiallisessa maakunnassa Ruotsissa. Taajamassa oli vuoden 2023 lopussa 251 asukasta. ==Lähteet== ==Aiheesta muualla== Luokka:Kävlingen kunta Luokka:Ruotsin taajamat
Gustaf David Hamilton

Gustaf David Hamilton (29. tammikuuta 1699 Västra Tunhem – 29. joulukuuta 1788 Barsebäck) oli ruotsalainen kreivi ja sotamarsalkka. Hän aloitti sotapalveluksensa Kaarle XII:n joukoissa suuren Pohjan sodan loppuvaiheissa ja värväytyi vuonna 1720 Ranskan armeijan Royal Suédois -osastoon. Hän palasi myöhemmin Ruotsiin, missä hän vuonna 1741 kokosi oman rykmentin. Vuonna 1745 hän osallistui noin kymmenen muun ruotsalaisen upseerin kanssa Preussin joukoissa hyökkäykseen Böömissä. Hamiltonin rykmentti komennettiin vuonna 1751 Suomeen, missä sen sijoituspaikkana oli Suomenlinna. Hän sai samana vuonna kreivin arvon ja vuonna 1755 hänet ylennettiin kenraaliluutnantiksi. Vuonna 1757 hän lähti Ruotsin joukoissa sotimaan Preussia vastaan Pommerin sodassa. Hän toimi joukkojen ylipäällikkönä loppuvuoden 1758 ajan, mutta pärjäsi huonosti ja pyysi eroa sen jälkeen, kun oli saanut kansliapresidentti Anders Johan von Höpkeniltä johtamistapaansa arvostelevan kirjeen. Hamilton nautti tosin suosiota alaistensa keskuudessa avoimen ja hilpeän luonteensa vuoksi. Lähdettyään sotaväestä hänestä tuli innokas hattupuolueen poliitikko, joka oli lähellä kuningas Adolf Fredrikiä. Hän kohosi sotamarsalkan arvoon vuonna 1765 ja omistautui ostamansa Barsebäckin linnan kunnostukselle. ==Lähteet== ==Aiheesta muualla== Luokka:Ruotsalaiset kreivit Luokka:Ruotsin sotamarsalkat Luokka:Vuonna 1699 syntyneet Luokka:Vuonna 1788 kuolleet
Saurimo

thumb|Saurimon kaupunginhallinnon päämaja Saurimo on kaupunki Angolan koillisosissa.Saurimo Britannica, viitattu 25.12.2024 Se on Lunda Sulin maakunnan pääkaupunki.Destination: Saurimo TAAG, viitattu 25.12.2024 Saurimo sijaitsee 1 084 metrin korkeudella merenpinnasta ja sen arvioitu väkiluku oli 393 000 vuonna 2014. Saurimo perustettiin sotilaalliseen käyttöön ja siellä oli Portugalin siirtomaavallan aikana ilmavoimien tukikohta. Vuonna 1918 siitä tehtiin entisen Lundan piirikunnan hallintokeskus. Aikoinaan paikkakunta oli nimetty Henrique de Carvalhoksi tutkimusmatkailijan mukaan. Se sai täydet kaupunkioikeudet vuonna 1956. Saurimo on paikallinen kaupan keskus, jonka teollisuus perustuu maataloustuotteiden käsittelyyn. Kaupunkia palvelee Saurimon lentoasema. == Lähteet == Luokka:Angolan kaupungit
Annila (Siuntio)

Annila (ruots. Andby) on kylä Siuntiossa, Uudenmaan maakunnassa. Kylä sijaitsee Karhujärven eteläosassa järven itärannalla. Annilan naapurikyliä ovat Harvs ja Yövilä. == Historia == Annila mainitaan verokirjoissa jo 1540-luvulla, jolloin kylässä oli neljä taloa. Vuoden 1624 jälkeen kylästä mainitaan enää kolme taloa. Isovihan aikana Annilan maanviljelijöitä vaivasi kotieläimiin tarttuva kulkutauti. Sen lisäksi vuonna 1724 kolmasosa kylän pelloista oli autioina ja metsät oli kaadettu venäläisten toimesta. Kylän tiloista Nedergård joutui Vihdin rusthollin numero 6 augmentiksi. Toinen tiloista, Övergård, kuului osaksi Uudenmaan ratsuväen everstiluutnantin kompanian henkilöstön palkkaa. == Lähteet == Luokka:Siuntion kylät
Eino Leino (patsas Kajaanissa)

thumb Eino Leino on Alpo ja Nina Sailon vuonna 1980 tekemä patsas Kajaanissa Rantapuistossa Eino Leinon muistoksi. Kuvanveistäjä Nina Sailo toteutti veistoksen miehensä Alpo Sailon luonnosten ja pienoisveistoksen pohjalta.Eino Leinon muistomerkki; VisitKajaani.fi == Katso myös == * Eino Leino (patsas Helsingissä) * Ukonlintu ja virvaliekki == Lähteet == Luokka:Kajaani Luokka:Suomen patsaat ja veistokset Luokka:Eino Leino
Eino Leinon rintakuva

Eino Leinon rintakuva on Sofia Saaren vuonna 2021 tekemä muistomerkki nuoresta noin 20-vuotiaasta kirjailija Eino Leinosta. Näköisveistos sijaitsee Eino Leino -talon pihassa Kajaanissa. Saari kertoo pyrkineensä tuomaan teoksessa esille nuoren Leinon persoonaa: "Rakkaus, runoilijan kutsumus ja toisaalta häivähdys yhteiskunnallista ajattelua siinä hetkessä, näkemystä. Hymyilevä Apollo." Teoksesta on tehty kaksi valosta, toinen lahjoitettavaksi Roomaan Italiaan.Eino Leino; SofiaSaari.com == Lähteet == Luokka:Kajaani Luokka:Suomen patsaat ja veistokset Luokka:Eino Leino
Cienciano

Club Cienciano on perulainen jalkapalloseura, joka on perustettu vuonna 1901. Se pelaa kaudella 2024–2025 maan korkeimmalla sarjatasolla Perun Primera Divisiónissa. Seura on voittanut kerran Recopa Sudamericanan vuonna 2004 ja Copa Sudamericanan 2003. Sen kotistadion on Cuscossa sijaitseva yli 40 000 -paikkainen Estadio Inca Garcilaso de la Vega. == Lähteet == == Aiheesta muualla == Luokka:Perulaiset jalkapalloseurat Luokka:Vuonna 1901 perustetut urheiluseurat
Deportivo Municipal

Club Centro Deportivo Municipal on perulainen jalkapalloseura, joka on perustettu vuonna 1935. Se pelaa kaudella 2024–2025 maan korkeimmalla sarjatasolla Perun Primera Divisiónissa. Deportivo Municipal on voittanut pääsarjamestaruuden neljästi kausina 1937–1938, 1939–1940, 1942–1943 ja 1949–1950. Seuran kotistadion maan pääkaupungissa Limassa sijaitseva 12 000 -paikkainen Estadio Iván Elías Moreno. == Lähteet == == Aiheesta muualla == Luokka:Perulaiset jalkapalloseurat Luokka:Vuonna 1935 perustetut urheiluseurat Luokka:Lima
Dubious Gloom

Dubious Gloom (oik. Juha Katila, s. 22. syyskuuta 1982 Seinäjoki) on suomalainen elektronisen musiikin artisti, tuottaja ja DJ. Dubious Gloom on syntynyt Seinäjoella, mutta asuu Helsingissä. Hän on tehnyt musiikkia 15-vuotiaasta lähtien ja julkaissut Dubious Gloom artistinimellä ensimmäisen levynsä vuonna 2010. Vuonna 2024 hän aloitti yhteistyön suomalaisen muusikon Peter Juhanin kanssa. == Diskografia == === Albumit === * Glitch Before Ten (2010) * Planetology (2016) * Life In Low Frequencies (2022) === Singlet ja EP:t === * Thirteen EP (2013) * Helsinki Twenty EP (2019) * Broken Love (2020) * Fire (2020) * Cross (2020) * Inside (2023) * Stage (2023) * Start To Move (2024) === Singlet ja EP:t Peter Juhanin kanssa === * Freak/Unique (2024) * Monkey (2024) * Loading Phase EP (2024) == Lähteet == == Aiheesta muualla == * Dubious Gloomin virallinen sivusto Luokka:Suomalaiset DJ:t Luokka:Suomalaiset elektronisen musiikin artistit Luokka:Suomalaiset house- artistit Luokka:Vuonna 1982 syntyneet Luokka:Suomalaiset muusikot
Cambridge Union

The Cambridge Union Society eli Cambridge Union on maailman vanhin yhtäjaksoisesti toiminut väittelyseura, joka perustettiin vuonna 1815 Cambridgessa, Englannissa. Se toimii Cambridgen yliopiston yhteydessä == Historia == Cambridge Union perustettiin 13. helmikuuta vuonna 1815. Seura luopui sananvapauden rajoituksista vuonna 1830. Seuran nykyinen Bridge Streetin viktoriaaninen klubitalo valmistui vuonna 1866. Klubitalon arkkitehtinä toimi Alfred Waterhouse. Klubitalo on suojeltu. Yhdysvaltain presidentti Theodore Roosevelt piti puheenvuoron seurassa vuonna 1910. Naiset saivat oikeuden osallistua ruokailutilaisuuksiin vuonna 1931. Seuran klubitalo vahingoittui pommituksessa toisen maailmansodan aikana vuonna 1942. Naisen saivat oikeuden liittyä seuran jäseniksi äänin 449-180 vuodesta 1963. Seura valitsi ensimmäisen naispuheenjohtajan vuonna 1967. Yhdysvaltain presidentti Ronald Reagan piti puheenvuoron seurassa vuonna 1990. Vince Cable, John Maynard Keynes, Kenneth Clarke ja Arianna Huffington toimivat seuran puheenjohtajina. == Nykyaika == Nykyään se on Cambridgen suurin opiskelijayhteisö. Cambridgen yliopiston ja Anglia Ruskin Universityn opiskelijoilla on oikeus liittyä seuran jäseniksi. Puhujia ovat olleet Winston Churchill, Charles III, Albert II, David Lloyd George, Clement Attlee, Dalai Lama, Stephen Fry, Robert Downey Jr., John Bercow, Buzz Aldrin, Bernie Sanders, Ban Ki-moon, Ian McKellen, Judi Dench, Mark Hamill, Dua Lipa, Craig David, James Blunt, Vivienne Westwood ja Stephen Hawking. == Professor Stephen Hawking Fellowship == Seura perusti Professor Stephen Hawking Fellowship -palkinnon vuonna 2017. Palkinto kunnioittaa Hawkingin muistoa. Professor Stephen Hawking -palkinto myönnetään henkilölle tai ryhmälle, joka on tehnyt merkittävän vaikutuksen tieteeseen, teknologiaan ja niiden viestintään, painottaen erityisesti nuorempiin sukupolviin kohdistuvia vaikutuksia. Palkinnon ovat saaneet: * professori Stephen Hawking (2017) * Applen muotoilujohtaja Jony Ive (2018) * Microsoftin perustaja Bill Gates (2019) * tutkija Jane Goodall (2020) * tutkija Katalin Karikó (2021) * professori Brian Cox (2022) * OpenAI (2023) == Lähteet == Luokka:Cambridgen yliopisto Luokka:Anglia Ruskin University Luokka:Cambridge
Xin Xin Tian 2

Xin Xin Tian 2 (IMO 9359715, MMSI 477150700) on Hongkongin lipun alla kulkeva konttialus, joka on rakennettu vuonna 2007.Xin Xin Tian 2 Vessel Finder, viitattu 26.12.2024 Sen pituus on 199,93 metriä ja leveys 32,2 metriä.Xin Xin Tian 2 Marine Traffic, viitattu 26.12.2024 Xin Xin Tian 2:n omistaa logistiikkayhtiö Hainan Yangpu, joka kuuluu Venäjään läheisesti kytkeytyvään Torgmoll-ryhmään.Two vessels pass near damaged power line in Finland - Media RBC-Ukraine 25.12.2024, viitattu 26.12.2024 == Lähteet == Luokka:Konttialukset
VoNR

VoNR (Voice Over New Radio) tai Vo5G (Voice over 5G) tarkoittaa äänipuhelun siirtämistä 5G-verkossa. VoNR on IMS-standardiin (IP Multimedia Subsystem) perustuva menetelmä kuten aikaisempi VoLTE. Tavoitteena ovat nopeampi puhelun yhdistäminen, pidempi akun kesto ja parempi äänenlaatu. VoNR käyttää pakettikytkentäistä liikennettä kuten VoIP (erona piirikytkentäisestä 2G/3G verkkojen käyttämästä). Ero VoNR- ja VoLTE-tekniikoissa on pohjana toimivassa mobiiliverkossa ja radioliikenteessä. == Lähteet == Luokka:Matkapuhelinverkot
IP Multimedia Subsystem

IP Multimedia Subsystem (IMS) on 3GPP:n määrittelemä arkkitehtuuri, joka on tarkoitettu multimediasisällön välittämiseen IP-verkkojen välityksellä. IMS käyttää merkittävästi IETF:n määrittelyitä. IMS käyttää muun muassa VoIP ja Session Initiation Protocol (SIP) määrittelyitä, ja määrittelee muun muassa verkkovierailutoiminnallisuutta. == Lähteet == Luokka:Matkapuhelinverkot Luokka:3GPP-standardit
IRC (täsmennyssivu)

IRC voi tarkoittaa seuraavia: * IRC, viestiprotokolla ja viestiverkot * IRC- Galleria, www-yhteisöpalvelu * Intercontinental Rally Challenge, ralliautoilun mestaruussarja * IRC (International Rating Certificate), veneilysääntö
Marcus Tavernier

Marcus Joseph Tavernier (s. 22. toukokuuta 1999 Leeds) on englantilainen jalkapalloilija, pelipaikaltaan vasen keskikenttäpelaaja. Hän edustaa Englannin Valioliigassa pelaavaa Bournemouthia. Tavernier pelasi Middlesbroughin juniorijoukkueissa. Ensimmäisen ottelunsa seuran edustusjoukkueessa hän pelasi Liigacupin ottelussa Scunthorpea vastaan elokuussa 2017. Ensimmäisen maalinsa hän teki niin ikään liigacupin ottelussa Bournemouthia vastaan saman vuoden lokakuussa. Muutamaa päivää myöhemmin hän debytoi Mestaruussarjassa Middlesbroughin kohdatessa Readingin. Ensimmäisen sarjamaalinsa hän teki viikkoa myöhemmin Sunderlandia vastaan. Kaikkiaan hän pelasi kauden aikana viisi sarjaottelua. Tavernier pelasi kevätkaudella 2018 lainalla Milton Keynes Donsissa seitsemän Englannin Ykkösliigan ottelua. Kaudella 2018–2019 hän pelasi Middlesbrough'ssa 20 mestaruussarjaottelua, joista tosin vain kahdessa hän oli avauskokoonpanossa, ja teki kolme maalia. Hän nousi Middlesbroughin vakiokokoonpanoon lokakuussa 2019, ja pelasi kaudella 2019–2020 kaikkiaan 37 mestaruussarjaottelua. Maaleja hän teki kolme. Seuraavalla kaudella hän teki 29 ottelussa niin ikään kolme maalia. Tammikuun lopun jälkeen hän pääsi pelaamaan vain neljässä ottelussa. Kaudella 2021–2022 hän pelasi 44 sarjaottelua, yhtä vaille kaikki avauskokoonpanossa, ja teki viisi maalia. Tavernier siirtyi Englannin Valioliigan Bournemouthiin 11,9 miljoonan euron siirtosummalla elokuussa 2022. Hän oli avauskokoonpanossa heti Valioliigan avauskierroksella Aston Villaa vastaan. Ensimmäisen maalinsa hän teki Leedsiä vastaan marraskuussa 2022. Kauden jälkimmäisellä puoliskolla hän kärsi hamstring-lihaksiston vammoista. Hän pelasi kaudella 2022–2023 kaikkiaan 23 valioliigaottelua, joista 19:ssä hän oli avauskokoonpanossa. Hän teki viisi ja syötti neljä maalia. Kaudella 2023–2024 hän pelasi Valioliigassa 30 ottelua, joista 25:ssä hän oli avauskokoonpanossa. Hän teki kolme maalia, joista kaksi Sheffield Unitedia vastaan marraskuussa. Maalisyöttöjä hän antoi neljä. Kaudella 2024–2025 hän on joulupäivään mennessä ollut Valioliigan otteluissa 13 kertaa avauskokoonpanossa ja tullut kaksi kertaa vaihdosta kentälle. Hän on tehnyt yhden maalin ja antanut neljä maalisyöttöä. Tavernier pelasi Englannin alle 19- ja 20-vuotiaiden maajoukkueissa. Hän pelasi kolme ottelua alle 19-vuotiaiden EM-kilpailuissa 2018 ja teki maalin ottelussa Ukrainaa vastaan. == Lähteet == Luokka:Englantilaiset jalkapalloilijat Luokka:Vuonna 1999 syntyneet Luokka:Elävät henkilöt
Harhala

Harhala voi olla: *Harhala, kulmakunta Laukaassa *Harhala, kylä Porin Noormarkussa *Harhala, kylä Pälkäneellä *Harhala, kylä Ylöjärven Viljakkalassa.
Adam Smith (jalkapalloilija)

Adam Joseph Smith (s. 29. huhtikuuta 1991 Lontoo) on englantilainen jalkapalloilija, pelipaikaltaan oikea laitapuolustaja. Hän edustaa Englannin Valioliigassa pelaavaa Bournemouthia. Smith pelasi Tottenhamin juniorijoukkueissa. Seuran edustusjoukkueessa hän pelasi ainoat ottelunsa kaudella 2012–2013 oltuaan avauskokoonpanossa Englannin liigacupin ottelussa Carlislea vastaan ja tultuaan vaihdosta kentälle valioliigaottelussa Fulhamia vastaan. Hän pelasi kausien 2009–2012 aikana lainasopimuksilla Englannin Ykkösliigassa Wycombessa, Bournemouthissa ja Milton Keynes Donsissa sekä Englannin Kakkosliigassa Torquayssa. Kausilla 2012–2014 hän pelasi lainalla Englannin Mestaruussarjan Leedsissä, Millwallissa ja Derbyssä. Smith siirtyi Mestaruussarjassa pelanneeseen Bournemouthiin tammikuussa 2014, ja pelasi seuraavien puolentoista kauden aikana 34 sarjaottelua. Bournemouthin noustua Valioliigaan hän pelasi kaudella 2015–2016 kaikkiaan 31 liigaottelua, joista 22:ssa hän oli avauskokoonpanossa. Hän teki maalin marraskuussa Evertonia ja joulukuussa West Bromwichia vastaan. Kaudella 2016–2017 hän pelasi 36 valioliigaottelua, kahta vaille kaikki avauskokoonpanossa, ja teki maalin avauskierroksella Manchester Unitedia vastaan. Lisäksi hän syötti viisi maalia. Kaudella 2017–2018 hän oli valioliigaotteluissa 22 kertaa avauskokoonpanossa ja tuli viisi kertaa vaihdosta kentälle. Hän teki maalin helmikuussa Newcastlea vastaan ja antoi kauden aikana kolme maalisyöttöä. Hänen kautensa päättyi maaliskuun lopulla polvivammaan. Smith pelasi kaudella 2018–2019 Valioliigassa 25 ottelua, kaikki avauskokoonpanossa. Hän oli yhdeksästä liigaottelusta sivussa rustovaurion vuoksi. Hän teki maalin syyskuussa Leicesteriä vastaan ja syötti lisäksi yhden maalin. Seuraavalla kaudella hän pelasi avauksessa 24 valioliigaottelua ja antoi yhden maalisyötön. Lihas-, nilkka- ja päävamma pitivät hänet sivussa otteluista. Bournemouthin pudottua Mestaruussarjaan hän pelasi siellä kahden kauden aikana pudotuspelit mukaan lukien 63 ottelua. Kaudella 2021–2022 hän kärsi pitkään polvivammasta. Bournemouthin palattua Valioliigaan Smith pelasi kaudella 2022–2023 kaikkiaan 37 liigaottelua, joista avauskokoonpanossa 34. Hän syötti yhden maalin. Kaudella 2023–2024 hän jäi alkukaudesta vähemmälle peliajalle, mutta pelasi lopulta 28 valioliigaottelua, joista 25:ssa hän oli avauskokoonpanossa. Hän antoi kaksi maalisyöttöä. Kaudella 2024–2025 hän on joulupäivään mennessä ollut avauskokoonpanossa 12 valioliigaottelussa ja tullut viisi kertaa vaihdosta kentälle. Smith on pelannut Englannin nuorisomaajoukkueissa. Hän pelasi neljä ottelua alle 20-vuotiaiden MM- kilpailuissa 2011 ja yhden ottelun alle 21-vuotiaiden EM-kilpailuissa 2013. == Lähteet == Luokka:Englantilaiset jalkapalloilijat Luokka:Vuonna 1991 syntyneet Luokka:Elävät henkilöt
Kellahdenjoki

Kellahdenjoki eli Söörmarkunjoki on Kellahdenjoen vesistöön kuuluva joki Satakunnassa. Joki saa alkunsa nykyään Poriin kuuluvan Noormarkun Söörmarkun kylän suo- ja metsäalueilta Söörmarkunjokena. Söörmarkun jälkeen se virtaa Kellahdenjokena Porin Ahlaisten Kellahden kylän peltojen läpi ja laskee mereen. Joki on alaosastaan suora ruopattu vanhan merenlahden pohjalla kulkeva uoma. == Lähteet == Luokka:Porin joet Luokka:Suomen joet Luokka:Noormarkku Luokka:Ahlainen
La Promesa – Salaisuuksien kartano

La Promesa – Salaisuuksien kartano on 12. tammikuuta 2023 La 1-televisiokanavalla ensiesityksensä saanut espanjalainen saippuasarja, jonka on luonut Josep Cister Rubio. Suomessa sarjaa esittää Yle Teema & Fem joka arkipäivä. Sarja kertoo La Promesan kartanon isäntien, Lujánin markiisiperheen ja heidän palvelusväkensä elämästä. ==Näyttelijät== Sarjassa mukana olevat näyttelijät (Suomen jaksojen mukaisesti) Näyttelijä Rooli Roolin kesto (kaudet) Ana Garces Jana Expósito 1– Eva Martín Cruz Ezquerdo 1– Manuel Regueiro Alonso de Luján 1– Arturo García Sancho Manuel de Luján 1– Maria Castro Pía Adarre 1– Joaquín Climent Rómulo Baeza 1– Carmen Flores Sandoval Simona Martínez 1– Teresa Quintero Candela García 1– Carmen Asecas Catalina de Luján 1– Marga Martínez Petra Arcos 1– Enrique Fórtun Lope Ruíz 1– Sara Molina Maria Férnandez 1– Xavi Lock Curro de la Mata 1– Mario García Salvador Romea 1– Guillermo Serrano Lorenzo de la Mata 1– Amparo Piñero Martina de Lujàn 1– Cristina Férnandez Pintado Margarita Llopis 2– Ángela Echaníz Vera Gónzalez 3– Laura Lafuente Virtudes Carranza 3– Miquel García Borda Ignacio Ayala y Mayor 3– Carlos de Austria Ricardo Pellicer 3– Manu Imizcoz Santos Pellicer 3– Elia Galera María Antonia Gil de Balesteros 3– Ibrahim Al Shami Adriano García Pardo 3– ===Sarjasta poistuneet näyttelijät (Suomen jaksojen mukaisesti)=== Näyttelijä Rooli Roolin kesto (kaudet) Alberto Gónzalez Juan Ezquerdo 1 Lisi Linder Elisa de la Vega 1–2 Julia Martínez Beatriz Oltra 2 Ramon Íbarra Carlos Orengo 2 Javier Collado Fernándo de Lujàn 2 Carlos Suarez Valentin Díaz 2–3 Antonio Velazquez Mauro Moreno 1–3 Xacobe Sanz Armando Solomando 3 Alicía Bercán Leonor de Luján 1, 3 Marcos Orengo Feliciano Arcos 2–3 Andreas Muñoz Jerónimo Gamboa 2–3 Paula Losada Jimena de los Infantes 1–3 Alejandro Vergara Abel Bueno 2–3 Andrea Del Río Teresa Villamil 1–3 Michel Tejerina Pelayo Gomez de la Sierra 2–3 Bruno Lastra Gregorio Castillo 1–2, 3 == Lähteet == Luokka:Espanjalaiset draamasarjat Luokka:Saippuasarjat
Toriini

Toriini (C16H11AsS2N2O10Na2) on atsoväreihin kuuluva aromaattinen orgaaninen yhdiste. Yhdistettä käytetään indikaattorina analyyttisessä kemiassa. ==Ominaisuudet, valmistus ja käyttö== Huoneenlämpötilassa toriini on punaista tai oranssinpunaista kiteistä ainetta. Yhdiste liukenee veteen ja vähäisessä määrin etanoliin. Aineen liuokset ovat kellanoransseja happamissa oloissa ja oranssinpunaisia emäksisissä oloissa. Toriini muodostaa komplekseja useiden metalli-ionien kanssa. Esimerkiksi toriumin kanssa muodostuu punainen kompleksi.Wolfgang Stoll: "Thorium and Thorium Compounds", teoksessa Ullmann's Encyclopedia of Industrial Chemistry, John Wiley & Sons, New York, 2000. Toriinia valmistetaan o-aminobentseeniarsonihapon diatsoniumsuolan ja R-hapon välisellä atsokytkentäreaktiolla ja muodostamalla natriumsuola. Toriinia käytetään reagenssina määritettäessä esimerkiksi vismutin, hafniumin, zirkoniumin, toriumin, uraaniin ja litiumin pitoisuuksia spektrofotometrisesti. Yhdistettä voidaan käyttää myös indikaattorina määritettäessä näitä metalleja kompeksometrisellä titrauksella. ==Lähteet== == Aiheesta muualla == Luokka:Arseeniyhdisteet Luokka:Atsovärit Luokka:Indikaattorit
Loeb

Loeb on muun muassa seuraavien henkilöiden sukunimi: * Avi Loeb (s. 1962), israelilais-yhdysvaltalainen tähtitieteilijä ja teoreettinen fyysikko * Jamie Loeb (s. 1995), yhdysvaltalainen tennispelaaja * Lisa Loeb (s. 1968), yhdysvaltalainen laulaja-lauluntekijä ja tositelevisioesiintyjä * Sébastien Loeb (s. 1974), ranskalainen autourheilija
Club Alianza Lima

Club Alianza Lima on perulainen vuonna 1901 perustettu urheiluseura, joka on tunnetuin jalkapallotoiminnastaan. Se kilpailee kaudella 2024–2025 Perun korkeimmalla sarjatasolla Perun Primera Divisiónissa. Alianza Lima on voittanut pääsarjamestaruuden 25 kertaa ja on täten toisena Universitario de Deportesin jälkeen. Voitoista seitsemän on tullut 2000-luvun puolella. Seuran kotistadion on maan pääkaupungissa Limassa sijaitseva vajaa 34 000 -paikkainen Estadio Alejandro Villanueva. == Lähteet == == Aiheesta muualla == * Seuran kotisivut Luokka:Perulaiset jalkapalloseurat Luokka:Vuonna 1901 perustetut urheiluseurat Luokka:Lima
Artur Relander

Artur William Relander (25. syyskuuta 1862 Myrskylä – 24. joulukuuta 1934 Loviisa) oli suomalainen rehtori ja kunnallispoliitiikko.Ylioppilasmatrikkeli 1853–1899 : Artur William RelanderUppslagsverket Finland : Artur RelanderKuolleita, Helsingin Sanomat, 28.12.1934, nro 349, s. 3, Kansalliskirjaston digitaaliset aineistot. Viitattu 26.12.2024 Artur Relanderin vanhemmat olivat kirkkoherra, lääninrovasti Georg William Relander (1837–1905) ja Hilda Maria Polin. Hän pääsi ylioppilaaksi 1880 Helsingin yksityislyseosta ja valmistui Helsingin yliopistosta filosofian kandidaatiksi ja maisteriksi 1886. Hän suoritti lisäksi 1889 laulunopettajatutkinnon.Ylioppilasmatrikkeli 1853–1899 : Georg William Relander Relander oli Loviisan alkeiskoulun, sittemmin keskikoulun ja sen jatkoluokkien uskonnon, historian, maantiedon, filosofian ja laulun opettajana 1889–1929. Koulun rehtorina hän toimi 13 vuoden ajan. Vuonna 1929 hän täysinpalvelleena siirtyi eläkkeelle. Relander kuului 40 vuotta Loviisan kaupunginvaltuustoon ja oli valtuuston puheenjohtajana pitkän aikaa 1900–1911. Hän oli 22 vuotta kaupungin kansakoulun tarkastajana ja sen jälkeen kansakoulun johtokunnan puheenjohtajana. Hän oli myös Loviisan kirkkoneuvoston monivuotinen jäsen, Loviisan–Vesijärven radan johtokunnan jäsen ja Loviisan VPK:n hallituksen jäsen. Relander oli Loviisan musiikkielämässä keskeinen vaikuttaja ja hän johti vuonna 1911 perustamaansa kouluorkesteria. Kouluorkesteri esiintyi koulun entisillä oppilailla ja 1888 perustetun Loviisan kaupungin soittokunnan jäsenillä täydennettynä myös koulun ulkopuolella eri tilaisuuksissa ja juhlissä. Relander perusti 1914 Itä- Uudenmaan Laulu- ja Musiikkiliiton ja toimi Loviisan kuorojen johtajana. Sortovuosina 1900-luvun alussa hän lukeutui passivisen vastarinnan kannattajiin.Loviisan kaupungin soittokunta Artur Relander oli naimisissa vuodesta 1896 Johanna Augusta Simolinin, o.s. Bärlund kanssa. == Lähteet == Luokka:Suomen koulujen rehtorit Luokka:Loviisan kaupunginvaltuutetut Luokka:Vuonna 1862 syntyneet Luokka:Vuonna 1934 kuolleet
Cusco FC

Cusco Fútbol Club, joka tunnetaan yleensä vain nimellä Cusco FC, on perulainen jalkapalloseura, joka on perustettu vuonna 2009. Se kilpailee kaudella 2024–2025 maan korkeimmalla sarjatasolla Perun Primera Divisiónissa. Seuran kotistadion on nimensä mukaisesti Cuscossa sijaitseva 45 000 -paikkainen Estadio Inca Garcilaso de la Vega. == Lähteet == == Aiheesta muualla == Luokka:Perulaiset jalkapalloseurat Luokka:Vuonna 2009 perustetut urheiluseurat
Ritala

Ritala on muun muassa seuraavien suomalaisten henkilöiden sukunimi: * Eero Ritala (s. 1983), näyttelijä * Markku Ritala (s. 1959), jalkapallomanageri * Olavi Ritala (1927–1997), viihdetaiteilija ja muusikko * Sara Ritala (s. 1988), näyttelijä
Allergologia

Allergologia hoitaa ja tutkii allergioita. Allergologian erikoisalalle lähetetään, kun epäillään allergiaa tai aiemin määrätty allergialääkitys ei riitä. Työpaikalla esiintyvää allerginen nuha, joka aiheutuu työpaikalla altisteille allergisoitumisesta, on yksi vastaanotolle hakeutumisen syy. Erikoissairaaanhoidossa toimivalle allergologian poiliklinikalle tullaan lähetteellä. Vastaanotolla lääkäri tutustuu potilaan esitietoihin ja tutkii potilaan. Tämän perusteella suunnitellaan arvioidaan allergiatestausten tarve, suunnitellaan ja toteutetaan ne. Jos potilaalla todetaan allergia tai ihottuma, näiden hoito jatkuu yleensä terveyskeskuksessa tai työterveyshuollossa. Siedätyshoidon aloituksen jälkeen hoito jatkuu perusterveydenhuollossa. == Allergologian koulutus Suomessa == Allergologiaa opetetaan lääkärin ja hammaslääketieteen perusopinnoissa. Allergologian ja ihotautien erikoislääkärikoulutus kestää kuusi vuotta. Erikoislääärin koulutukseen voidaan valita jos hakija on Suomessa saanut oikeuden tai luvan harjoittaa lääkärin ammattia laillistettuna ammattihenkilönä. == Lähteet == Luokka:Lääketiede Luokka:Lääketieteen erikoisalat Luokka:Allergiat
Songs of a Lost World

Songs of a Lost World on brittiläisen The Cure -yhtyeen neljästoista studioalbumi, joka julkaistiin 1. marraskuuta 2024 maailmanlaajuisesti. Edellisestä studioalbumista (4:13 Dream) oli ehtinyt kulua jo 16 vuotta. Songs of a Lost World edusti myös paluuta "trilogian" eli Pornography, Disintegration ja Bloodflowers albumien teemoihin ja äänimaailmaan. == Kappaleet == # # # # # # # # == Kokoonpano == * Robert Smith − laulu, kitara, kuusikielinen basso, koskettimet * Reeves Gabrels – kitara * Simon Gallup – sähköbasso * Perry Bamonte – koskettimet * Roger O'Donnell – koskettimet * Jason Cooper – rumpusetti == Vastaanotto == Suomessa levy nousi julkaisuviikolla fyysisten albumilistan kärkeen ja albumilistalla 7. sijalle. Soundin Eero Kettunen arvioi yhtyeen tehneen "parhaan levynsä sitten Disintegrationin" ja antoi neljä tähteä. Soundin toimitus nosti levyn lopulta vuoden parhaimmaksi ulkomaalaiseksi albumiksi. Helsingin Sanomien arvostelija Ilkka Mattila kirjoitti viiden tähden arviossaan Robert Smithin laulavan vanhenemistaan tavalla, joka "ei kuulosta enää goottiromantiikalta, vaan kylmältä realismilta". Hän myös kehui, miten yhtye "vaalii omaa musiikillista perintöään" tavalla, joissa yhtyeen kappaleet kehittyvät noudattaen "draaman kaarta johdonmukaisesti". Helsingin Sanomien kriitikot nostivat levyn myös vuoden parhaimpiin. Suomen Kuvalehden Tero Alanko näki levyn sopivana loppuhuipentumana pitkän uran tehneelle yhtyeelle: "Parempaa lopetusta alakulosta, ulkopuolisuudesta ja suttuisesta meikistä muotia tehneelle yhtyeelle ei ole." == Lähteet == Luokka:Vuoden 2024 albumit Luokka:The Curen albumit
Nicolò Rovella

Nicolò Rovella (s. 4. joulukuuta 2001 Segrate) on italialainen jalkapalloilija, pelipaikaltaan puolustava keskikenttäpelaaja. Hän on pituudeltaan 179-senttimetrinen. Hän edustaa Serie A:ssa pelaavaa Laziota lainalla saman sarjan Juventuksesta. Hän on pelannut Italian A-maajoukkueessa kaksi maaottelua vuonna 2024. Rovella nousi Genoan junioreista edustusjoukkueeseen ensi kerran kaudella 2019–2020, jolloin hän pelasi kaksi Serie A -ottelua. Seuraavalla kaudella hän pelasi 20 Serie A -ottelua, ja kaudella 2021–2022 pääsarjaotteluita kertyi 21. Hän siirtyi tammikuussa 2021 Juventuksen omistukseen mutta on pelannut lainalla Genoan lisäksi Monzassa kaudella 2022–2023 ja Laziossa elokuusta 2023. Hän on pelannut Juventuksessa kolme, Monzassa 25 ja Laziossa jouluun 2024 mennessä 37 Serie A -ottelua. Hän on tehnyt näissä otteluissa ainoan maalinsa Monzalle huhtikuussa 2023 Udinesea vastaan. Hän on pelannut Mestarien liigassa kolme ottelua syksyllä 2023 ja Eurooppa-liigassa kuusi ottelua syksyllä 2024. Rovella on pelannut useissa Italian nuorisomaajoukkueissa. Hän pelasi neljä ottelua alle 17-vuotiaiden EM- kilpailuissa 2018 Italian saavuttaessa hopeaa ja kolme ottelua alle 21-vuotiaiden EM-kilpailuissa sekä vuonna 2021 että vuonna 2023. Rovella nousi Italian A-maajoukkueeseen marraskuussa 2024. Hän pelasi Kansojen liigassa Belgiaa vastaan avauskokoonpanossa, ja kolme päivää myöhemmin hän tuli vaihdosta kentälle ottelussa Ranskaa vastaan. == Lähteet == Luokka:Italialaiset jalkapalloilijat Luokka:Vuonna 2001 syntyneet Luokka:Elävät henkilöt
Phaser (efekti)

Phaser tai phase shifter on ääniefekti, jota käytetään varsinkin kitaran ja bassokitaran soitossa. Phaser on moduloiva ääniefekti siinä missä chorus ja flanger. Näistä kahdesta se kuitenkin eroaa siten, että siinä modulaatio kajoaa vain Band Pass -osuuksiin, siinä missä chorus ja flanger kajoavat koko signaaliin. Phaseria on käytetty aina 1960-luvulta asti.https://www.theseus.fi/bitstream/handle/10024/503487/Opinn%c3%a4ytety%c3%b6_Horttana_Antti.pdf?sequence=2&isAllowed;=y ==Lähteet== Luokka:Musiikkilaitteet Luokka:Ääniefektit
Sierra Nevada Corporation

Sierra Nevada Corporation (lyh. SNC) on yhdysvaltalainen Sparksissa, Nevadassa sijaitseva vuonna 1963 perustettu ilmailu-, elektroniikka-, tekniikka-, sekä teollisuusalan yhtiö. Sen omistaa kaksi turkkilaista miljardööriä, Fatih sekä Eren Ozmen. Sierra Nevadalla on yhteensä yli 40 eri toimitilaa ympäri Yhdysvaltoja sekä Eurooppaa. Yritys tekee yhteistyötä Nasan kanssa. SNC on rakentanut eri osia 14 eri Mars -luotaimeen, muun muassa Curiosity- sekä Perseverance-luotaimiin. Yritys myös tekee yhdessä Nasan kanssa Dream Chaser -avaruuslentokonetta. Sierra Nevadalla on tytäryhtiö nimeltä Sierra Space, yksityinen kaupallinen avaruustoimialan yritys, jonka tarkoituksena on kehittää muun muassa uudelleen käytettävä avaruuslentokone sekä kaupallinen avaruusasema. == Lähteet == Luokka:Avaruustoimintayritykset Luokka:Yhdysvaltalaiset avaruustekniikkayhtiöt Luokka:Yritystyngät Luokka:Nevada
Hailuoto Organum

thumb Hailuoto Organum on Lukas Kuehnen vuonna 2014 Hailuotoon Ulkokarvoon suunnittelema ja Hai Artin rakentama betoninen tilataideteos. Teoksessa on kolme erikokoista toisiinsa kiinnittynyttä kupolia, joilla kullakin on oma resonanssitaajuutensa, joka vastaa nuottia. Kupolit toimivat luonnollisina äänen vahvistimina. Veistoksen sisällä voi kulkea, ja teos vaikuttaa sekä näkö- että kuuloaistimuksiin. Organumissa voi laulaa, puhua tai hiljentyä. == Lähteet == Luokka:Hailuoto Luokka:Suomen taideteokset
Arvo Rousi

Sulo Arvo Rousi, sukunimi vuoteen 1942 Brusin (8. elokuuta 1892 – 1987 Jyväskylä) oli suomalainen majuri, pankinjohtaja ja voimisteluopettaja. Hän oli viimeinen elossa ollut kalterijääkäri.Luettelo 1.11.1945 lakkautuspalkalla olleista valtion viran ja toimen haltijoista (Web Archive)Namnändringar, Vasabladet, 08.12.1942, nro 283, s. 2, Kansalliskirjaston digitaaliset aineistot. Viitattu 26.12.2024Martti Porvali : JP 27:n Perinneyhdistyksen kesäpäivät Keski-Suomessa, Keski-Suomen Maanpuolustaja 3/2011 s. 6 Arvo Rousi kävi 7 luokkaa oppikoulua. Hän toimi pankinprokuristina ja voimisteluopettajana. Rousi asetettiin lakkautuspalkalle suojeluskuntajärjestön alisotilasohjaajan toimesta 1. joulukuuta 1944. Hän oli sittemmin pankin asioimiston esimiehenä Jyväskylässä ja oli Korpilahdella Kansallis-Osake-Pankin konttorinjohtajana.Rantalainen Olavi, Lento-osasto Jauri. Muuratjärvi 06.08. – 07.10. 1944 (T 93), Vihtalahden kylän sivut Arvo Rousin poika oli kasvitieteilijä, professori ja Turun yliopiston rehtori Arne Rousi (1931–2020). Arne Rousi kirjoitti eläkkeelle jäätyään isänsä vaiheista kirjan.Turun yliopiston historia : Arne Rousi, rehtorina 1987–1993 Muita Arvo Rousin poikia olivat Sotainvalidien veljesliitossa pitkään toiminut varatuomari Jukka Rousi (1922–2002) ja diplomi-insinööri, ammattikasvatusneuvos Lauri Rousi (1920–2009).Lakimies työskenteli sotainvalidien hyväksi. Varatuomari Jukka Rousi, Helsingin Sanomat 18.11.2002 (Tilaajille)Kuka kukin on 1978Muistot: Lauri Rousi, Helsingin Sanomat 15.1.2009 (Tilaajille) == Kirjallisuutta == * Arne Rousi : Shpalernajassa ja Suomenlahden jäillä: Suomen itsenäistymisvuodet viimeisen kalterijääkärin kokemina. Tammi 2001 ISBN 951-31-2228-X == Lähteet == Luokka:Suomalaiset pankinjohtajat Luokka:Kalterijääkärit Luokka:Suomen sisällissodan valkoiset Luokka:Vuonna 1892 syntyneet Luokka:Vuonna 1987 kuolleet
Ali Hassan Kuban

Ali Hassan Kuban (; 1929 tai 1933 – 2001 Kairo) oli egyptiläinen muusikko, joka popularisoi nubialaisen musiikin ja yhdisti siihen kansainvälisiä tyylipiirteitä.Myles Boisen, Ali Hasan Kuban AllMusic, viitattu 26.12.2024 Ali Hassan Kuban NTS, viitattu 26.12.2024 Ali Hassan Kuban Piranha Records, viitattu 26.12.2024 Kuban syntyi pienessä nubialaisessa kylässä ja muutti vuonna 1942 vanhempineen Kairoon. Hän aloitti musiikkiuransa lapsena laulamalla Niilissä kulkeneilla aluksilla ja opetteli Kairoon muutettuaan useiden soitinten soittoa. Kuban oli itseoppinut klarinetisti ja säkkipillinsoittaja, josta tuli perinteinen häämuusikko. Hän menestyi Egyptissä muun muassa kappaleillaan “Sukkar Sukkar Sukkar” ja “Amira”. Kuban työskenteli useissa nubialaisen musiikin yhtyeissä ja yhdisti paikallisiin perinnesoittimiin länsimaisia soittimia. Samalla hän liitti nubialaisiin melodioihin jazz- ja popvaikutteita. Kuban saavutti kansainvälistä suosiota esiintymisillään eri festivaaleilla, joihin kuuluivat Heimatklänge (1989), Midem (1993), WOMAD (1994), Montrealin kansainvälinen jazzfestivaali (1994) ja SummerStage Festival (1995). == Lähteet == Luokka:Egyptiläiset muusikot Luokka:Syntymävuosi puuttuu Luokka:Vuonna 2001 kuolleet
Maksim Tsyplakov

Maksim Tsyplakov (s. 19. syyskuuta 1998 Moskova, Venäjä) on venäläinen jääkiekkoilija, pelipaikaltaan oikea laitahyökkääjä. Tsyplakov edustaa NHL- joukkue New York Islandersia. Hän teki Islandersin kanssa sopimuksen varaamattomana pelaajana ja hänen sopimuksensa ulottuu kauden 2024–2025 loppuun saakka. Hänen kasvattajaseuransa on Tsentr Moskova. Ennen New York Islandersiin siirtymistä Tsyplakov edusti KHL-joukkue HK Spartak Moskovaa. Tsyplakov on pelannut 327 KHL:n runkosarjan ottelua. Näissä otteluissa hän on tehnyt 63 maalia ja 58 syöttöä eli yhteensä 121 tehopistettä. Hän on pelannut 27 KHL:n pudotuspelien ottelua. Näissä otteluissa hän on tehnyt kaksi maalia ja viisi syöttöä eli yhteensä seitsemän tehopistettä. Tsyplakov on pelannut 35 NHL:n runkosarjan ottelua. Näissä otteluissa hän on tehnyt seitsemän maalia ja 12 syöttöä eli yhteensä 19 tehopistettä. Uran tilastot päivitetty 26. joulukuuta 2024. == Lähteet == Luokka:Venäläiset jääkiekkoilijat Luokka:New York Islandersin pelaajat Luokka:Vuonna 1998 syntyneet Luokka:Elävät henkilöt
Julio Quintana

Julio Quintana (13. heinäkuuta 1904 – 16. kesäkuuta 1981) oli perulainen jalkapalloilija, pelipaikaltaan keskikenttäpelaaja. Hän edusti Perun A-maajoukkuetta MM-kilpailuissa 1930. == Lähteet == Luokka:Perulaiset jalkapalloilijat Luokka:Vuonna 1904 syntyneet Luokka:Vuonna 1981 kuolleet
Jean-François Larios

Jean-François Larios (s. 27. elokuuta 1956 Sidi Bel Abbès, Algeria) on algerialaissyntyinen ranskalainen ammattilaisuransa päättänyt jalkapalloilija, pääasialliselta pelipaikaltaan hyökkäävä keskikenttäpelaaja. Hän on pituudeltaan 187-senttimetrinen. Hänet valittiin vuonna 1980 Ranskan vuoden jalkapalloilijaksi. Larios edusti seuratasolla merkittävimpänä Saint-Étienneä ja voitti joukkueessa kolmesti Ranskan pääsarjamestaruuden kausina 1974–1975, 1975–1976 ja 1980–1981. Hän pelasi urallaan yhteensä 248 sarjaottelua, joissa hän teki 44 maalia ja antoi yhden syötön. Larios liittyi Ranskan A-maajoukkueeseen lokakuussa 1978 ja pelasi joukkueessa 17 ottelua, joissa hän teki viisi maalia. Hän kuului joukkueen kokoonpanoon MM-kilpailuissa 1982, jossa hän pelasi kahdessa ottelussa. == Lähteet == Luokka:Ranskalaiset jalkapalloilijat Luokka:Ranskanalgerialaiset Luokka:Vuonna 1956 syntyneet Luokka:Elävät henkilöt
Alain Couriol

Alain Couriol (s. 24. lokakuuta 1958 Pariisi, Ranska) on ranskalainen ammattilaisuransa päättänyt jalkapalloilija, pelipaikaltaan hyökkävä keskikenttäpelaaja. Hän on pituudeltaan 174-senttimetrinen. Couriol voitti seuratasolla kahdesti Ranskan pääsarjamestaruuden ensin kautena 1981–1982 AS Monacon knassa ja myöhemmin kautena 1985–1986 Paris Saint-Germainin kanssa. Hän pelasi urallaan yhteensä 208 sarjaottelua, joissa hän teki 29 maalia. Couriol liittyi Ranskan A-maajoukkueeseen maaliskuussa 1980 ja pelasi joukkueessa 12 ottelua, joissa hän teki kaksi maalia. Hän kuului joukkueen kokoonpanoon MM-kilpailuissa 1982, jossa hän pelasi kolmessa ottelussa ja teki yhden maalin. == Lähteet == Luokka:Ranskalaiset jalkapalloilijat Luokka:Vuonna 1958 syntyneet Luokka:Elävät henkilöt
TD Place Arena

TD Place Arena on sisähalli Ottawassa Lansdownen puiston alueella. Sen vieressä on TD Place Stadium. thumb|TD Place Arenan kaukalo TD Place Arena avattiin 29. joulukuuta 1967, ja se on ollut siitä saakka OHL-juniorisarjassa pelaavan Ottawa 67’s -joukkueen kotihalli. Siellä pelasi 1970-luvulla kaksi WHA-joukkuetta. Ottawa Senators käytti areenaa 1992–1995, kun seuran uutta hallia rakennettiin. Areenaa ovat käyttäneet myös CEBL-liigan koripallojoukkue Ottawa BlackJacks ja vuodesta 2023 naisten jääkiekon PWHL-liigan Ottawa Charge. == Lähteet == == Aiheesta muualla == *TD Placen kotisivut Luokka:Kanadan jäähallit Luokka:Ottawan rakennukset ja rakennelmat
Hiihtäjäpatsas (Haapavesi)

Hiihtäjäpatsas on Kalervo Kallion vuonna 1964 tekemä patsas Koulumuseon vieressä Haapavedellä. Mallina on ollut Erkki Rytky. Teos kuvaa Haapavettä hiihtopitäjänä: menestyjiä ovat olleet esimerkiksi Aappo Luomajoki, Tapani Niku, Matti Ritola, Jussi Ritola, Matti Koskenkorva, Matti Mäkikangas ja Antti AholaHaapaveden historiaa; Visithaapavesi.fi == Lähteet == Luokka:Haapavesi Luokka:Suomen patsaat ja veistokset
Kolsva

Kolsva on taajama Köpingin kunnassa Västmanlandin läänissä samannimisessä historiallisessa maakunnassa Ruotsissa. Taajamassa oli 2 375 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Köpingin kunta
Charles Barkel

Charles Alvinus Barkel (6. helmikuuta 1898 Stugun – 7. maaliskuuta 1973 Tukholma) oli ruotsalainen viulisti ja musiikkipedagogi, joka opetti viulunsoittoa Tukholman kuninkaallisessa musiikkikorkeakoulussa vuosina 1926–1965. Hänen oppilaitaan oli muun muassa Natanael Broman. ==Lähteet== ==Aiheesta muualla== Luokka:Ruotsalaiset viulistit Luokka:Musiikkipedagogit Luokka:Vuonna 1898 syntyneet Luokka:Vuonna 1973 kuolleet
Munktorp

Munktorp on taajama Köpingin kunnassa Västmanlandin läänissä samannimisessä historiallisessa maakunnassa Ruotsissa. Taajamassa oli 503 asukasta vuoden 2023 lopussa. ==Tunnettuja henkilöitä== * Carl Gustaf Ekman (1872–1945), liberaali poliitikko ja Ruotsin pääministeri 1926–1928 sekä 1930–1932, syntynyt Munktorpissa * Fredrik Stenman (s. 1983), jalkapalloilija, syntynyt Munktorpissa * Anders Wejryd (s. 1948), arkkipiispa emeritus, toiminut pappina Munktorpissa ==Lähteet== ==Aiheesta muualla== Luokka:Ruotsin taajamat Luokka:Köpingin kunta
Kirjamaa

Kirjamaa.fi on vuonna 2024 perustettu uusi kirjallisuusmedia, arvostelukappaleiden jakopalvelu sekä kirja-arvioiden kokoaja. Sivustoa kuvataan ”kirjan ekosysteemiksi”, joka yhdistää lukijat, median edustajat, kustantajat ja kirjailijat sekä tapahtumajärjestäjät. Sivuston kehittäjä on päätoimittaja Pasi Luhtaniemi, joka tunnetaan muun muassa Kustannus Aarnin kustantajana. Palvelun kehitysyhteistyössä on mukana Xamkin Luovan talouden yksikkö. Vuonna 2024 Kirjamaa julkaisi artikkeleja, tapahtumakatsauksia, kolumneja ja haastatteluita sekä yhteensä tasan 100 kirjallisuusarvostelua. ==Lähteet== Luokka:Kirjallisuussivustot Luokka:Virtuaaliyhteisöt Luokka:Verkkoportaalit
David Munktorpilainen

David Munktorpilainen oli 1000-luvulla elänyt englantilaislähtöinen munkki, joka toimi lähetyssaarnaajana Ruotsin Västmanlandissa. Hänen kerrotaan aloittaneen Munktorpin kirkon rakentamisen ja häntä pidetään Västeråsin hiippakunnan suojeluspyhimyksenä. Davidiin liittyvissä legendoissa mainitaan hänen muun muassa kerran ripustaneen käsineensä auringonsäteeseen. Hänen juhlapäivänsä on 25. kesäkuuta. ==Lähteet== ==Aiheesta muualla== Luokka:Lähetyssaarnaajat Luokka:Ruotsalaiset pyhimykset Luokka:1000-luvulla kuolleet
Mihail Iljin (jääkiekkoilija)

Mihail Iljin (s. 15. helmikuuta 2005 Tšerepovets, Venäjä) on venäläinen jääkiekkoilija, pelipaikaltaan laitahyökkääjä. Iljin edustaa KHL:ssä pelaavaa kasvattajaseuraansa Severstal Tšerepovetsia. Hänellä on sopimus joukkueen kanssa kauden 2024–2025 loppuun saakka. NHL-joukkue Pittsburgh Penguins varasi hänet viidennellä kierroksella 142. varausvuorolla vuoden 2023 NHL:n varaustilaisuudessa. Iljin on pelannut 122 KHL:n runkosarjan ottelua. Näissä otteluissa hän on tehnyt 15 maalia ja 33 syöttöä eli yhteensä 48 tehopistettä. Iljin on pelannut viisi KHL:n pudotuspelien ottelua. Näissä otteluissa hän on syöttänyt neljä maalia. Uran tilastot päivitetty 27. joulukuuta 2024. == Lähteet == Luokka:Venäläiset jääkiekkoilijat Luokka:Pittsburgh Penguinsin varaamat pelaajat Luokka:Vuonna 2005 syntyneet Luokka:Elävät henkilöt
Sven-Erik Österberg

Sven-Erik Österberg (s. 10. maaliskuuta 1955) on ruotsalainen sosiaalidemokraattinen poliitikko ja virkamies. Hän on toiminut kansanedustajana vuosina 1994–2012 ja oli Ruotsin kunta- ja rahoitusmarkkinaministeri 2004–2006. Vuonna 2012 hänet valittiin Norrbottenin läänin maaherraksi, mistä hän siirtyi Tukholman läänin maaherraksi vuosiksi 2018–2023. Österberg oli 2000-luvun alun näkyvimpiä sosiaalidemokraattien poliitikkoja, ja häntä pidettiin jopa mahdollisena puheenjohtajana. ==Lähteet== ==Aiheesta muualla== * Ruotsin valiopäivät Luokka:Ruotsin ministerit Luokka:Ruotsin kansanedustajat Luokka:Ruotsin sosiaalidemokraattisen työväenpuolueen poliitikot Luokka:Ruotsin maaherrat Luokka:Vuonna 1955 syntyneet Luokka:Elävät henkilöt